b'\n_START_ARTICLE_\nTankas\n_START_SECTION_\nDabartis\n_START_PARAGRAPH_\n\xc5\xa0iais laikais tankai yra tap\xc4\x99 pagrindine sausumos kariuomen\xc4\x97s smogiam\xc4\x85ja j\xc4\x97ga. Vietoje Antrojo pasaulinio karo metu naudot\xc5\xb3 lengv\xc5\xb3j\xc5\xb3, vidutini\xc5\xb3 ir sunki\xc5\xb3j\xc5\xb3 tank\xc5\xb3, daugelyje \xc5\xa1ali\xc5\xb3 yra naudojama universali tank\xc5\xb3 r\xc5\xab\xc5\xa1is\xc2\xa0\xe2\x80\x93 pagrindiniai tankai. \xc5\xa0iuolaikiniai tankai turi didelio kalibro pab\xc5\xabklus, pagrindini\xc5\xb3 element\xc5\xb3 komponuot\xc4\x97 nusistov\xc4\x97jo ir beveik vis\xc5\xb3 tank\xc5\xb3 yra vienoda. Spartus chemijos ir fizikos mokslo vystymasis (kompozitin\xc4\x97s med\xc5\xbeiagos, keramika, urano lydiniai) leido nedidinat \xc5\xa1arv\xc5\xb3 storio gerokai sustiprinti tank\xc5\xb3 \xc5\xa1arv\xc5\xb3 atsparum\xc4\x85 sviedini\xc5\xb3, raket\xc5\xb3 poveikiui, Taip pat prad\xc4\x97tos naudoti naujos gynybin\xc4\x97s sistemos (reaktyv\xc5\xabs \xc5\xa1arvai, aktyvios gynybos sistemos, ir kt.), elektronika (radarai, naktinio matymo, navigacijos bei kiti prietaisai), pab\xc5\xabkluose naudojami nauj\xc5\xb3 tip\xc5\xb3 sviediniai (pokalibriniai, valdomi reaktyviniai) ir pan.\n_START_SECTION_\nKonstrukcija\n_START_PARAGRAPH_\nTrys pagrindiniai tanko efektyvumo faktoriai yra ginkluot\xc4\x97, mobilumas ir apsauga (\xc5\xa1arv\xc5\xb3 stiprumas)._NEWLINE_Ginkluot\xc4\x97 apsprend\xc5\xbeia tanko galimybes sunaikinti prie\xc5\xa1o objektus. Tarp svarbi\xc5\xb3 ginkluot\xc4\x97s charakteristik\xc5\xb3 yra nuotolis, kur\xc4\xaf pasiekia i\xc5\xa1 tanko pab\xc5\xabklo paleisti sviediniai ar valdomos raketos, galimyb\xc4\x97 \xc5\xa1audyti judant ir \xc4\xaf judan\xc4\x8dius taikinius._NEWLINE_Mobilumas yra ne tik tanko greitis, bet ir sugeb\xc4\x97jimas manevruoti \xc4\xafvairaus tipo vietov\xc4\x97se, \xc4\xafveikti \xc4\xafvairias nat\xc5\xabralias ir dirbtines kli\xc5\xabtis.\n_START_SECTION_\nTransportavimas\n_START_PARAGRAPH_\nTankai da\xc5\xbeniausiai transportuojami automobiliniais vilkikais, gele\xc5\xbeinkeliu, laivais, palyginti retais atvejais\xc2\xa0\xe2\x80\x93 l\xc4\x97ktuvais._NEWLINE_Pagrindin\xc4\x97 tokio transportavimo prie\xc5\xbeastis itin trumpas tanko va\xc5\xbeiuokl\xc4\x97s tarnavimo laikas (nuo 800\xc2\xa0km iki 5000 km) ir brangiai kainuojantis jos remontas._NEWLINE_Esant reikalui tankai gali greitai jud\xc4\x97ti ir patys (plente (iki 80 km/val), tiek rai\xc5\xbeyta vietove (iki 50 km/h), ta\xc4\x8diau tai daroma tik mokymuose, paraduose ir kovin\xc4\x97se situacijose. D\xc4\x97l didelio vik\xc5\xa1r\xc5\xb3 ploto santykinis sl\xc4\x97gis \xc4\xaf grunt\xc4\x85 da\xc5\xbenai ma\xc5\xbeesnis nei \xc5\xbemogaus kojos sukuriamo sl\xc4\x97gio.\n_START_SECTION_\nPa\xc5\xbeeid\xc5\xbeiamumas\n_START_PARAGRAPH_\nStipriausiai \xc5\xa1arvuotas yra tanko priekis, silpniau \xc5\xa1arvuoti bortai, o dar silpniau\xc2\xa0\xe2\x80\x93 u\xc5\xbepakalin\xc4\x97 ir vir\xc5\xa1utin\xc4\x97 dalys. \xc4\xaevairi\xc5\xb3 modeli\xc5\xb3 tankai, turi specifini\xc5\xb3 \xe2\x80\x9esilpn\xc5\xb3\xe2\x80\x9c viet\xc5\xb3. Klasikin\xc4\x97s \xe2\x80\x9esilpnos\xe2\x80\x9c vietos tai va\xc5\xbeiuokl\xc4\x97, vieta kur korpusas jungiasi su bok\xc5\xa1teliu, matymo ir taikymosi prietaisai ir kt.\n_START_SECTION_\nP\xc4\x97stininkai\n_START_PARAGRAPH_\nTankas yra didel\xc4\x97 ir triuk\xc5\xa1minga ma\xc5\xa1ina. P\xc4\x97stininkai, ypa\xc4\x8d miesto vietov\xc4\x97se, gali gan\xc4\x97tinai lengvai surengti pasalas. Tod\xc4\x97l tankai kovoja palaikomi ratini\xc5\xb3 ar vik\xc5\xa1rini\xc5\xb3 kovos ma\xc5\xa1in\xc5\xb3, l\xc4\x97ktuv\xc5\xb3, mal\xc5\xabnsparni\xc5\xb3 ir svarbiausia savo pus\xc4\x97s p\xc4\x97stinink\xc5\xb3._NEWLINE_Teori\xc5\xa1kai prie\xc5\xa1o p\xc4\x97stininkas gali pasisl\xc4\x97pti u\xc5\xbe med\xc5\xbeio ar kitos priedangos ir tiesiog laukti tanko priva\xc5\xbeiuojant artyn. Ta\xc4\x8diau tankas yra bauginanti kovos ma\xc5\xa1ina, tod\xc4\x97l tai pavyksta tik treniruotam ir disciplinuotam kariui._NEWLINE_Kai p\xc4\x97stininkas vienu ar kitu b\xc5\xabdu priart\xc4\x97jo ar\xc4\x8diau kritin\xc4\x97s ribos, jis nebegali b\xc5\xabti atakuojamas tanko pagrindiniais ginklais, nes pab\xc5\xabklas ir kulkosvaidis negali nuleisti vamzd\xc5\xbei\xc5\xb3 pakankamai \xc5\xbeemai ar auk\xc5\xa1tai._NEWLINE_\xc5\xa0ios gali ap\xc5\xa1audyti savo pus\xc4\x97s tank\xc4\x85 ma\xc5\xbeo kalibro ginklais, kurie ne\xc4\xafveiks jo \xc5\xa1arv\xc5\xb3, ta\xc4\x8diau nuvaikys prie\xc5\xa1o p\xc4\x97stininkus. Tanko \xc4\xafgula gali stoti \xc4\xaf kov\xc4\x85 atidariusi tanko angas, ta\xc4\x8diau taip ji netenka tanko \xc5\xa1arv\xc5\xb3 apsaugos._NEWLINE_Nors daugelis rankini\xc5\xb3 prie\xc5\xa1tankini\xc5\xb3 ginkl\xc5\xb3 gali ir ne\xc4\xafveikti priekini\xc5\xb3 \xc5\xa1arv\xc5\xb3, jie paprastai \xc4\xafveikia silpnesnius \xc5\xa1oninius ar galinius \xc5\xa1arvus ir lengvai gali pa\xc5\xbeeisti va\xc5\xbeiuokl\xc4\x99. Tankas taip pat pa\xc5\xbeeid\xc5\xbeiamas ir rankomis pad\xc4\x97tomis prie\xc5\xa1tankin\xc4\x97mis minomis. Lengviausiai \xc5\xa1i ma\xc5\xa1ina \xc4\xafveikiama ataka i\xc5\xa1 vir\xc5\xa1aus, nes \xc4\x8dia \xc5\xa1arvai paprastai b\xc5\xabna ploniausi.\n_START_SECTION_\nMinos\n_START_PARAGRAPH_\nPrie\xc5\xa1tankin\xc4\x97s minos prad\xc4\x97tos naudoti dar pirmojo pasaulinio karo metu, ta\xc4\x8diau jos buvo labai neefektyvios. Antrajame pasauliniame kare naudotos minos buvo efektyvesnes, jau tur\xc4\x97davo ir magnetinius sprogdiklius, ta\xc4\x8diau buvo palyginti lengvai aptinkamos ir sunaikinamos. Po antrojo pasaulinio karo minos tapo dar efektyvesn\xc4\x97s, ta\xc4\x8diau atitinkamai augant ir tanko \xc5\xa1arvuotumui, jos negal\xc4\x97jo sunaikinti tank\xc5\xb3, ta\xc4\x8diau labai apsunkindavo j\xc5\xb3 jud\xc4\x97jim\xc4\x85.\n_START_SECTION_\nSraigtasparniai\n_START_PARAGRAPH_\nPrie\xc5\xa1tankin\xc4\xaf ginkl\xc4\x85 ne\xc5\xa1antis sraigtasparnis yra pavojingiausias \xc5\xa1i\xc5\xb3 dien\xc5\xb3 tanko prie\xc5\xa1as. B\xc5\xabdamas daug greitesnis ir manevringesnis u\xc5\xbe tank\xc4\x85, jis gali u\xc5\xbepulti labai netik\xc4\x97tai ir i\xc5\xa1 nelauktos pus\xc4\x97s. Sraigtasparnio ginklai gali pasiekti tank\xc4\x85 ir tada, kai tanko ginklams \xc5\xa1is sraigtasparnis yra per toli. Be to, net ir nedidelio kalibro patranka gali b\xc5\xabti efektyvi, nes sraigtasparnis atakuoja i\xc5\xa1 vir\xc5\xa1aus (lengviausiai pa\xc5\xbeeid\xc5\xbeiama tanko dalis).\n_START_SECTION_\nL\xc4\x97ktuvai\n_START_PARAGRAPH_\nJAV specialiai kovai prie\xc5\xa1 tankus buvo sukurtas l\xc4\x97ktuvas A-10 Thunderbolt.'